CELEX: 32013D0705
Language: sk
Date: 2013-11-29 00:00:00
Title: 2013/705/EÚ: Vykonávacie rozhodnutie Komisie z  29. novembra 2013 , ktorým sa povoľuje umiestnenie výťažku z kohútieho hrebeňa ako novej zložky potravín na trh v súlade s nariadením Európskeho parlamentu a Rady (ES) č. 258/97 [oznámené pod číslom C(2013) 8319]

3.12.2013   
            
            
               SK
            
            
               Úradný vestník Európskej únie
            
            
               L 322/39
            
         VYKONÁVACIE ROZHODNUTIE KOMISIE
   z 29. novembra 2013,
   ktorým sa povoľuje umiestnenie výťažku z kohútieho hrebeňa ako novej zložky potravín na trh v súlade s nariadením Európskeho parlamentu a Rady (ES) č. 258/97
   [oznámené pod číslom C(2013) 8319]
   (Iba španielske znenie je autentické)
   (2013/705/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Spoločnosť Bioiberica S.A. požiadala 8. februára 2011 príslušné orgány Spojeného kráľovstva o umiestnenie výťažku z kohútieho hrebeňa na trh ako novej zložky potravín.
            
         
               (2)
            
            
               Príslušný orgán Spojeného kráľovstva zodpovedný za posudzovanie potravín vydal 25. októbra 2011 prvotnú hodnotiacu správu. V správe dospel k záveru, že používanie výťažku z kohútieho hrebeňa v určitých potravinách v množstvách navrhovaných žiadateľom spĺňa kritériá článku 3 ods. 1 nariadenia (ES) č. 258/97.
            
         
               (3)
            
            
               Komisia zaslala prvotnú hodnotiacu správu 10. novembra 2011 ostatným členským štátom.
            
         
               (4)
            
            
               V lehote 60 dní predpísanej v článku 6 ods. 4 druhom pododseku nariadenia (ES) č. 258/97 boli vznesené odôvodnené námietky. Tieto námietky sa týkali najmä špecifikácií a možnej alergénnosti produktu.
            
         
               (5)
            
            
               Komisia sa 22. mája 2012 obrátila na Európsky úrad pre bezpečnosť potravín (EFSA) s požiadavkou vykonania dodatočného posúdenia výťažku z kohútieho hrebeňa ako novej zložky potravín v súlade s nariadením (ES) č. 258/97.
            
         
               (6)
            
            
               Úrad prijal 31. mája 2013 vedecké stanovisko k výťažku z kohútieho hrebeňa (2), v ktorom dospel k záveru, že navrhované spôsoby použitia a navrhované množstvá sú bezpečné.
            
         
               (7)
            
            
               Vedecké stanovisko poskytuje dostatočné dôvody na to, aby bolo možné konštatovať, že výťažok z kohútieho hrebeňa v navrhovaných spôsoboch použitia a navrhovaných množstvách spĺňa kritériá článku 3 ods. 1 nariadenia (ES) č. 258/97.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Výťažok z kohútieho hrebeňa definovaný a špecifikovaný v prílohe I možno umiestňovať na trh ako novú zložku potravín na účely použitia uvedené v prílohe II a v najvyšších prípustných množstvách uvedených v prílohe II.
   Článok 2
   Výťažok z kohútieho hrebeňa povolený týmto rozhodnutím musí byť v označení potravín, ktoré ho obsahujú, označený slovami „výťažok z hrebeňa kohúta“ alebo „výťažok z kohútieho hrebeňa“.
   Článok 3
   Toto rozhodnutie je určené spoločnosti Bioiberica S.A., Plaça Francesc Macià, 7. 8B, 08029 Barcelona, Španielsko.
   
      V Bruseli 29. novembra 2013
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  EFSA Journal (Vestník EFSA) 2013; 11(6): 3260.
   
      PRÍLOHA I
      
         ŠPECIFIKÁCIE VÝŤAŽKU Z KOHÚTIEHO HREBEŇA
      
      
         Definícia
      
      Výťažok z kohútieho hrebeňa sa získava z druhu Gallus gallus enzymatickou hydrolýzou kohútieho hrebeňa a následnými krokmi filtrácie, koncentrácie a precipitácie. Hlavnými zložkami výťažku z kohútieho hrebeňa sú glykózaminoglykány, kyselina hyalurónová, chondroitín-sulfát A a dermatan-sulfát (chondroitín-sulfát B).
      
                  Kyselina hyalurónová
               
               
                  60 % – 80 %
               
            
                  Chondroitín-sulfát A
               
               
                  najviac 5 %
               
            
                  Dermatan-sulfát (chondroitín-sulfát B)
               
               
                  najviac 25 %
               
            
         Opis
      
      Biely alebo takmer biely hygroskopický prášok.
      
         Identifikácia
      
      
                  pH
               
               
                  5,0 – 8,5
               
            
         Čistota
      
      
                  Chloridy
               
               
                  najviac 1 %
               
            
                  Dusík
               
               
                  najviac 8 %
               
            
                  Strata sušením (pri teplote 105 °C počas 6 hodín)
               
               
                  najviac 10 %
               
            
                  Ortuť
               
               
                  najviac 0,1 mg/kg
               
            
                  Arzén
               
               
                  najviac 1 mg/kg
               
            
                  Kadmium
               
               
                  najviac 1 mg/kg
               
            
                  Chróm
               
               
                  najviac 10 mg/kg
               
            
                  Olovo
               
               
                  najviac 0,5 mg/kg
               
            
         Mikrobiologické kritériá
      
      
                  Celkový počet živých aeróbnych mikroorganizmov
               
               
                  najviac 102 KTJ/g
               
            
                  
                     Escherichia coli
                  
               
               
                  neprítomná v 1 g
               
            
                  
                     Salmonella spp.
               
               
                  neprítomná v 1 g
               
            
                  
                     Staphylococcus aureus
                  
               
               
                  neprítomný v 1 g
               
            
                  
                     Pseudomonas aeruginosa
                  
               
               
                  neprítomný v 1 g
               
            
   
      PRÍLOHA II
      
         Povolené použitia výťažku z kohútieho hrebeňa
      
      
                  Kategória potravín
               
               
                  Najvyššie prípustné množstvo (v mg/100 g alebo v mg/100 ml)
               
            
                  Nápoje na báze mlieka
               
               
                  40
               
            
                  Fermentované nápoje na báze mlieka
               
               
                  80
               
            
                  Jogurtové výrobky
               
               
                  65
               
            
                  
                     Fromage frais
                  
               
               
                  110